|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Pietų Azijos istorija  |
| --- |
|  |
|  |
| **Nepalo istorija** |
| Kiratų dinastija |
| Ličhavų dinastija |
| Thakuri dinastija |
| Malų dinastija |
| Bhadgaonas, Patanas, Katmandu |
| Šachų dinastija |
| Rana dinastija |
| **Pietų Azijos regionų istorijos**Hindustanas · Šiaurės Vakarų IndijaBengalija · Kerala · Asamas · OrisaMaharaštra · Karnataka · AndhraTamil Nadu · Šri Lanka · Maldyvai |
| **Himalajų priekalnių istorija**Kašmyras · Himačal PradešasUtarakhandas · Nepalas · LimbuvanasSikimas · Butanas · Arunčial Pradešas |
| **Pietų Azijos istorija nuo 1947 m.**Bangladešo istorija · Pakistano istorijaIndijos Respublikos istorija |
| Infolentelė: žiūrėti • aptarti • redaguoti |

**Nepalo istorija** – Nepalo, Pietų Azijos regiono valstybės istorija, kuri yra neatskiriama nuo visos Pietų Azijos istorijos. Kadangi iki XVIII a. Nepale egzistavo daugybė valstybių, sukurtų skirtingų tautų, Nepalo istorija priimta laikyti didžiojo slėnio (t. y. Katmandu slėnio) istoriją.

Nepalo istorija yra artimai susijusi ir su kitų Himalajų priekalnių teritorijų, – Sikimo, Utarakhando, Himačal Pradešo, – istorijomis. Dėl to jos dar vadinamos Didžiuoju Nepalu.

Senovė
------

I tūkst. pr. m. e. viduryje, mahadžanapadų laikais, pietinė Nepalo dalis buvo valdoma keleto skirtingų karalysčių: Košalos, Mallos, Vadži ir Šakjos, kuri, kaip spėjama, buvo Sidhartos Gautamos gimtinė. Miestas, kur gimė Buda, yra prie pat dabartinės Indijos ir Nepalo sienos. Dėl to yra išlikę įrašai, kad Indijos karalius Ašoka lankėsi šiose vietose III a. pr. m. e.

Katmandu slėnis ir visas rytinis Nepalas tuo metu buvo valdomos pusiau legendinės Kiratų dinastijos, duomenys apie kurią yra labai prieštaringi. Jų valdymo laikas yra laikomas 800 m. pr. m. e. – 300 m.

Vakarinio Nepalo istorija tuo metu yra mažai tyrinėta.

Ličhavų dinastija
-----------------

Ličhavų dinastijos laikų Bodnatho stūpa
*Pagrindinis straipsnis – Ličhavų dinastija*.
Apie III a. Katmandu slėnyje prasidėjo nauja, – Ličhavų dinastija, kurios protėviai buvo indoarijai iš vakarų. Bėgdami nuo Maurjų imperijos grėsmės, jie apsigyveno Nepale ir vėliau tapo jo valdovais. Žymiausias Ličhavų valdovas buvo Manadeva, kurio laikais suklestėjo šalies kultūra, menas, ekonomika.

Thakuri dinastija
-----------------

*Pagrindinis straipsnis – Thakuri dinastija*.
Nuo 896 m. į valdžią atėjo nauja giminė, iki tol vaidinusi svarbų vaidmenį Nepalo karalystėje. Tai buvo nevarų kilmės Thakuri dinastija. Ji valdė iki pat XII a. Tuo metu šalies sostine tapo Katmandu. XI a. šalis patyrė tuometinių imperijų agresiją ir buvo labai nusiaubta.

Malų dinastija
--------------

Patanas, vienos iš karalysčių sostinė
*Pagrindinis straipsnis – Malų dinastija*.
Nuo XIII a. įsigalėjo nevarų Malų dinastija, kuri užvaldė teritorijas iki pat Rapti upės (dab. Rapti zona) vakaruose ir iki Brahmaputros rytuose. Apie XV a. visos teritorijos buvo prarastos, o pats Katmandu slėnis suskilo į tris mažas karalystes – Katmandu, Bhadgaonas ir Patanas.

Rytiniame Nepale tuo metu egzistavo Limbuvano, Čaudandi karalystės. Į pietus nuo slėnio buvo Makvampuro karalystė.

Vakarinės Nepalo teritorijos tuo tarpu buvo pasidaliję į du regionus: Čaubisi radžja (24 karalystės) Gandako upės baseine ir Baisi radžja (22 karalystės) Karnali upės baseine.

Šachų dinastija
---------------

*Pagrindinis straipsnis – Šachų dinastija*.
XVIII a. vienos iš mažų karalysčių, – Gurkhos, – valdovas, Prithivis Narajanas suvienijo visą šalį, 1768 m. sukurdamas dabartinį Nepalą. Jo pradėta dinastija vadinta Šachų dinastija, nes jos valdovai tituluodavosi *šachais*. Narajano laikais Nepalas agresyviai veržėsi į Indiją, Tibetą. Taip buvo sukurtas Didysis Nepalas, kuris valdė dar ir Sikimą bei dab. Utarakhandą.

Kolonijinis laikotarpis
-----------------------

Nepalo valdovė su savo svita 1920 m.
*Pagrindinis straipsnis – Rana dinastija*.
Pralaimėjęs Anglų-Nepalo karą, 1816 m. Nepalas Sugauli sutartimi neteko daugybės teritorijų, kurios nuo tada priklauso Indijai. Už šias teritorijas Nepalas įgijo autonomiją, kuri nulėmė tai, kad jis atskirai nuo Indijos išsikovojo nepriklausomybę.

1846 m. Nepale įvykus perversmui, į valdžią atėjo Rana giminė, kurie nustūmė karalius į antrą planą ir šalį valdė kaip Ministrų pirmininkų dinastija. Šalis tuo metu buvo pavaldi britams. Tuo metu Nepalas pradėjo draugiškus santykius su Britanija, padėdamas jiems malšinti sukilimus Britų Indijoje.

Nepriklausomybė
---------------

|  |
| --- |
|  **Šią straipsnio dalį reikėtų išplėsti.** |

1923 m. Nepalui buvo suteikta nepriklausomybė, pradėtos demokratinės reformos.

1996 m. dėl Maoistų įsikišimo šalyje prasidėjo pilietinis karas, kuris baigėsi 2006, tačiau jo pasekmės jaučiamos dabar.

2008 m. monarchija buvo pakeista į federalinę respubliką.

  

  

v • a • r **Azijos šalių istorija** 

Afganistanas |
Armėnija |
Azerbaidžanas |
Bahreinas |
Bangladešas |
Brunėjus |
Butanas |
Egiptas |
Filipinai |
Gruzija |
Indija |
Indonezija |
Iranas |
Irakas |
Izraelis |
Japonija |
Jemenas |
Jordanija |
Jungtiniai Arabų Emyratai |
Kambodža |
Kataras |
Kazachija |
Kinija |
Kipras |
Kirgizija |
Kuveitas |
Laosas |
Libanas |
Malaizija |
Maldyvai |
Mongolija |
Mianmaras |
Nepalas |
Omanas |
Pakistanas |
Pietų Korėja |
Rytų Timoras |
Rusija |
Saudo Arabija |
Singapūras |
Sirija |
Šiaurės Korėja |
Šri Lanka |
Tadžikija |
Tailandas |
Turkija |
Turkmėnija |
Uzbekija |
Vietnamas



|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RIstoriniai Pietų Azijos subregionai |
| --- |
|  |
| Himalajų priekalnės | 
 Kašmyras (Kašmyro slėnis **·**  Džamu **·**  *Baltistanas* **·**  *Ladakas*) **·**  Didysis Nepalas (Garhvalis **·**  Kumaonas **·**  Baisi radžja **·**  Čaubisi radžja **·**  Katmandu slėnis **·**  Makvanpuras **·**  Čaudandis **·**  Limbuvanas) **·**  *Sikimas* **·**  *Butanas* **·**  *Arunačal Pradešas* |
|  |
| Radžastanas | 
 Marvaras **·**  Šekhavati **·**  Mevatas **·**  Bradžas **·**  Rohilkhandas **·**  Godvaris **·**  Vagadas **·**  Adžmeras **·**  Dundaras **·**  Mevaras **·**  Hadotis |
|  |
| Vakarų Indija | 
Pandžabas **·**  Sindas **·**  Gudžaratas |
|  |
| Šiaurės Indija | 
Girdas **·**  Bundelkhandas **·**  Bagelkhandas **·**  Avadhas **·**  Purvančalas **·**  Mithila **·**  Magadha **·**  Malva **·**  Nimaras **·**  Mahakošala  |
|  |
| Pietų Indija | 
Maharaštra **·**  Orisa **·**  Andhra **·**  Karnataka **·**  Kerala **·**  Tamilakamas **·**  Šri Lanka **·**  Maldyvai  |
|  |
| Rytų Indija | 
Bengalija **·**  Asamas **·**  Garo kalvos **·**  Khasių kalvos **·**  Džaintijų kalvos **·**  Barako slėnis **·**  Tripura **·**  Čitagongo kalvos **·**  Arakanas **·**  Arakano kalnagūbris (Manipuras, Nagai, Zomiai)  |

 |